बोले- अडाणी ग्रुप पर रिपोर्ट, महज आरोप; दोषी साबित होने तक इंसान बेगुनाह
Adani-Hindenburg Controversy - Former Australian PM Tony Abbott rejects Hindenburg Report पूर्व ऑस्ट्रेलियाई प्रधानमंत्री टोनी एबॉट ने हिंडनबर्ग रिपोर्ट में अडाणी ग्रुप पर लगाए गए आरोपों को खारिज कर दिया है
पूर्व ऑस्ट्रेलियाई प्रधानमंत्री टोनी एबॉट ने हिंडनबर्ग रिपोर्ट में अडाणी ग्रुप पर लगाए गए आरोपों को खारिज कर दिया है। टोनी ने कहा कि आरोप लगाना आसान होता है। महज किसी के आरोप लगा देने से कोई चीज सत्य साबित नहीं हो जाती। दोष साबित होने तक व्यक्ति बेगुनाह होता है। यही कानून है।
ऑस्ट्रेलियाई PM की 4 बड़ी बातें
1. अडाणी ग्रुप ने ऑस्ट्रेलिया में भरोसा जताया, शुक्रगुजार हूं
NDTV को दिए इंटरव्यू में एबॉट अडाणी ग्रुप और हिंडनबर्ग रिपोर्ट पर बोले- अगर कोई चीज है भी तो अधिकारी इसकी जांच करेंगे। देखते हैं कि क्या होता है। जहां तक मेरी राय है तो मैं अडाणी ग्रुप का शुक्रगुजार हूं कि उन्होंने ऑस्ट्रेलिया में विश्वास जताया और बिलियन डॉलर्स का इन्वेस्टमेंट किया।
2. अडाणी ग्रुप ने ऑस्ट्रेलिया को रोजगार दिया
उन्होंने कहा, "अडाणी ग्रुप ने इन्वेस्टमेंट के जरिए ऑस्ट्रेलिया में रोजगार पैदा किया, इससे पैसा भी आया। प्रधानमंत्री नरेंद्र मोदी ने 24 घंटे बिजली देने के प्रयास कर रहे हैं। इसमें उस ऑस्ट्रेलियाई कोयले का भी बहुत बड़ा योगदान है, जिसे अडाणी ग्रुप भारत में आयात करता है। इसके लिए हमें कोई टैक्स नहीं देना होता।
3. एनर्जी सिक्युरिटी में भारत की मदद कर सकता है ऑस्ट्रेलिया
पूर्व ऑस्ट्रेलियाई PM ने कहा, "अडाणी ग्रुप केवल कोयला ईंधन ही नहीं, रिन्यूएबल एनर्जी और फॉसिल एनर्जी पर भी काफी काम कर रहे हैं। आज के हालात को ध्यान में रखते हैं इन सबका मिक्स बेहद जरूरी है। अगर भारत एनर्जी सिक्युरिटी पर फोकस कर रहा है तो ऑस्ट्रेलिया सप्लाई में मदद कर सकता है।'
4. भारत ऐसा देश, जो कानून के तहत चलता है
उन्होंने कहा, "एक ऑस्ट्रेलियाई के तौर पर मैं अडाणी ग्रुप की सराहना करता हूं। उन्होंने ऑस्ट्रेलिया में जिस गंभीरता के साथ काम किया है, वो तारीफ के काबिल है। जो भी दावे रिपोर्ट में किए गए हैं। जिन डील्स को लेकर बात उठ रही है। अगर ऐसा कुछ है तो संबंधित अधिकारी इस पर काम कर रहे होंगे। अडाणी की कंपनी कानून के तहत काम करती है। भारत एक ऐसा देश हैं, जो कानून के तहत चलता है।'
साल्वे की हिंडनबर्ग की जांच की मांग पर मोइत्रा का जवाब
सीनियर एडवोकेट हरीश साल्वे ने हिंडनबर्ग रिसर्च रिपोर्ट की जांच की मांग की है। NDTV को दिए इंटरव्यू में उन्होंने कहा कि अडाणी ग्रुप की कंपनियों को निशाना बनाकर बाजार में अस्थिरता लाने वाली अमेरिकी शॉर्ट सेलर हिंडनबर्ग रिसर्च की रिपोर्ट की गहन जांच होनी चाहिए। हिंडनबर्ग कोई चैरिटी या मदद करने वाली संस्था नहीं है और इसका मकसद मिडिल क्लास के निवेशकों को नुकसान पहुंचाकर पैसा कमाना है।
इस पर TMC सांसद महुआ मोइत्रा ने कहा कि मिस्टर नागपुर वकील साहब जब तक आप कर सकते हैं अडाणी से फीस ले सकते हैं। इस बार हम्प्टी डम्प्टी को कोई नहीं बचा सकता। अडाणी पर हिंडनवर्ग की यह रिपोर्ट पूरी जांच करने के बाद तैयार कराई गई है। साथ ही कहा कि कई लोगों ने अडाणी के शेयरों को गिरा कर खूब पैसा कमाया है।
सुप्रीम कोर्ट ने अडाणी केस में एक्सपर्ट कमेटी बनाई, नंदन नीलेकणी समेत 6 मेंबर
अडाणी-हिंडनबर्ग मामले में सुप्रीम कोर्ट ने 6 मेंबर्स एक्सपर्ट कमेटी बना दी है। रिटायर्ड जज एएम सप्रे इस कमेटी के हेड होंगे। उनके साथ इस कमेटी में जस्टिस जेपी देवधर, ओपी भट, एमवी कामथ, नंदन नीलेकणि और सोमशेखर सुंदरेसन शामिल होंगे। चीफ जस्टिस डीवाई चंद्रचूड़, जस्टिस पीएस नरसिम्हा और जेबी पारदीवाला की बेंच ने गुरुवार को यह आदेश दिया था। पूरी खबर यहां पढ़ें...
अडाणी मामले से जुड़ी ये खबरें भी पढ़ सकते हैं...
पूर्व ऑस्ट्रेलियाई PM टोनी एबॉट की नड्डा से मुलाकात, 'बीजेपी को जानो' अभियान के तहत भाजपा मुख्यालय में हुई बातचीत
ऑस्ट्रेलिया के पूर्व प्रधानमंत्री टोनी एबॉट ने शनिवार को दिल्ली में भाजपा अध्यक्ष जेपी नड्डा के साथ मुलाकात की। यह मुलाकात 'बीजेपी को जानो' अभियान के तहत भाजपा मुख्यालय में हुई थी। टोनी एबॉट ऑस्ट्रेलियाई राजनीतिज्ञ हैं जो वहां की लिबरल पार्टी से ताल्लुक रखते हैं।
उन्होंने ऑस्ट्रेलियाई प्रतिनिधि सभा (1994-2019) के सदस्य के रूप में कार्य किया है। वे 2013 से 2015 तक ऑस्ट्रेलिया के प्रधान मंत्री थे। उन्होंने 2009-2013 तक विपक्ष के नेता का पद भी संभाला। पूरी खबर यहां पढ़ें...
हिंडेनबर्ग की रिपोर्ट पर अडाणी ग्रुप का जवाब, अमेरिकी शॉर्ट सेलर के आरोपों को बताया गलत
हिंडेनबर्ग रिसर्च की रिपोर्ट को लेकर अडाणी ग्रुप का जवाब सामने आया था। अडाणी एंटरप्राइजेज ने 27 जनवरी (शुक्रवार) को हिंडनबर्ग रिपोर्ट पर अडाणी ग्रुप के रिस्पांस को कवर करते हुए एक प्रेजेंटेशन दिया था। जिसका टाइटल 'मिथ्स ऑफ शॉर्ट सेलर' रखा गया। इसमें अडाणी ग्रुप ने अमेरिकी शॉर्ट सेलर हिंडनबर्ग के सभी आरोपों को गलत बताया था। पूरी खबर यहां पढें...
राहुल ने पूछा- अडाणी और PM का क्या रिश्ता, कहा- अमीरों की लिस्ट में 2 नंबर पर कैसे आए
लोकसभा में कांग्रेस नेता राहुल गांधी ने गौतम अडाणी और हिंडनबर्ग रिपोर्ट पर सरकार और प्रधानमंत्री नरेंद्र मोदी से सवाल पूछे थे। राहुल ने 45 मिनट की स्पीच की शुरुआत भारत जोड़ो यात्रा के दौरान पूछे गए लोगों के सवालों से की थी। फिर इन्हीं सवालों का हवाला देते हुए गौतम अडाणी के मुद्दे पर आ गए। पूरी खबर यहां पढ़ें...
RBI ने बैंकों से पूछा-अडाणी ग्रुप को कितना कर्ज दिया, अडाणी खुद सामने आए
अडाणी ग्रुप पर हिंडनबर्ग की रिपोर्ट को लेकर संसद में जमकर हंगामा हुआ था। पूरे विपक्ष ने अडाणी ग्रुप के वित्तीय लेनदेन की जांच संसदीय पैनल (JPC) या सुप्रीम कोर्ट की कमेटी से कराने की मांग की थी। इस मुद्दे पर हंगामे के चलते लोकसभा और राज्यसभा को कार्यवाही शुरू होते ही पहले दोपहर 2 बजे तक और फिर अगले दिन तक के लिए स्थगित करना पड़ा था। पूरी खबर यहां पढ़ें...
निवेशकों का भरोसा जीतने में जुटे अडाणी, अब लंदन, दुबई और अमेरिका में रोड शो करेगा अडाणी ग्रुप
सिंगापुर और हांगकांग के बाद अब अडाणी ग्रुप निवेशकों का भरोसा जीतने के लिए जल्द ही US, लंदन और दुबई में फिक्स्ड इनकम रोड-शोज करने जा रहा है। हाल ही में अडाणी ग्रुप ने सिंगापुर और हांगकांग में फिक्स्ड इनकम रोड-शो किया था, जो काफी सक्सेसफुल रहा था। इस रोड-शो के बाद निवेशकों का भरोसा काफी हद तक बहाल हुआ है। पूरी खबर यहां पढ़ें...